CELEX: 32021R1116
Language: hr
Date: 2021-06-28 00:00:00
Title: Uredba Vijeća (EU) 2021/1116 od 28. lipnja 2021. o raspodjeli ribolovnih mogućnosti predviđenih Protokolom o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.)

8.7.2021   
               
               
                  HR
               
               
                  Službeni list Europske unije
               
               
                  L 242/1
               
            
         UREDBA VIJEĆA (EU) 2021/1116
         od 28. lipnja 2021.
         o raspodjeli ribolovnih mogućnosti predviđenih Protokolom o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu u području ribarstva između Gabonske Republike i Europske zajednice (1) (dalje u tekstu „Sporazum”), odobren Uredbom Vijeća (EZ) br. 450/2007 (2), stupio je na snagu 11. lipnja 2007. Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u području ribarstva između Europske unije i Gabonske Republike (3), potpisan 24. srpnja 2013. (dalje u tekstu „Protokol iz 2013.”), istekao je 23. srpnja 2016.
                  
               
                     (2)
                  
                  
                     Komisija je u ime Unije u pregovorima dogovorila novi Protokol o provedbi uz Sporazum o partnerstvu području ribarstva između Gabonske Republike i Europske zajednice (2021.–2026.) (dalje u tekstu „Protokol”) za petogodišnje razdoblje.
                  
               
                     (3)
                  
                  
                     Nakon završetka tih pregovora Protokol je parafiran 10. veljače 2021.
                  
               
                     (4)
                  
                  
                     Vijeće je 28. lipnja 2021. donijelo Odluku (EU) 2021/1117 (4) o potpisivanju i privremenoj primjeni Protokola, podložno njegovu kasnijem sklapanju.
                  
               
                     (5)
                  
                  
                     Ribolovne mogućnosti predviđene u Protokolu trebalo bi raspodijeliti među državama članicama za cjelokupno razdoblje primjene Protokola.
                  
               
                     (6)
                  
                  
                     Ova bi Uredba trebala stupiti na snagu što prije s obzirom na gospodarsku važnost ribolovnih aktivnosti Unije u gabonskoj ribolovnoj zoni i potrebu za što kraćim trajanjem prekida tih aktivnosti.
                  
               
                     (7)
                  
                  
                     Protokol se treba privremeno primjenjivati od datuma njegova potpisivanja kako bi se omogućilo plovilima Unije da ponovno provode ribolovne aktivnosti u gabonskoj ribolovnoj zoni. Ova bi se Uredba stoga trebala primjenjivati od istog datuma,
                  
               DONIJELO JE OVU UREDBU:
         
            Članak 1.
            Ribolovne mogućnosti utvrđene Protokolom o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.) (dalje u tekstu „Protokol”) raspodjeljuju se među državama članicama kako slijedi:
            
                        (a)
                     
                     
                        tunolovci plivaričari:
                        
                                    Španjolska:
                                 
                                 
                                    15 plovila
                                 
                              
                                    Francuska:
                                 
                                 
                                    12 plovila;
                                 
                              
                  
                        (b)
                     
                     
                        tunolovci s ribarskim štapovima:
                        
                                    Španjolska:
                                 
                                 
                                    5 plovila
                                 
                              
                                    Francuska:
                                 
                                 
                                    1 plovilo;
                                 
                              
                  
                        (c)
                     
                     
                        koćarice:
                        
                                    Španjolska:
                                 
                                 
                                    4 plovila.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od datuma potpisivanja Protokola.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 28. lipnja 2021.
            
               
                  Za Vijeće
               
               
                  Predsjednica
               
               M. do C. ANTUNES
            
         
         
            (1)  SL L 109, 26.4.2007., str. 3.
         
         
            (2)  Uredba Vijeća (EZ) br. 450/2007 od 16. travnja 2007. o sklapanju Sporazuma o partnerstvu u ribarstvu između Gabonske Republike i Europske zajednice (SL L 109, 26.4.2007., str. 1.).
         
            (3)  SL L 250, 20.9.2013., str. 2.
         
         
            (4)  Odluka Vijeća (EU) 2021/1117 od 28. lipnja 2021. o potpisivanju, u ime Europske unije, i privremenoj primjeni Protokola o provedbi uz Sporazum o partnerstvu u području ribarstva između Gabonske Republike i Europske zajednice (2021.–2026.) (vidjeti stranicu 3 ovoga Službenog lista).